Zalvelis
55°38′34″ š. pl. 26°4′57″ r. ilg.﻿ / ﻿55.64278°š. pl. 26.08250°r. ilg.﻿ / 55.64278; 26.08250 Zalvelis – ežeras Lietuvoje, Zarasų rajone, 2,5 km į pietryčius nuo Degučių, Gražutės miške. Ežero ilgis iš pietvakarių į šiaurės rytus – 0,21 km, plotis – iki 0,1 km. Altitudė 149,6 m. Šiaurrytinis ir pietinis krantai aukštoki, vakarinis krantas žemas, pelkėtas – plyti ~ 5,5 ha dydžio Kuojinio pelkė. Rytuose įteka upelis iš už 80 m telkšančio Zalvo ežero, vakaruose išteka upelis link Antalieptės HE tvenkinio (Šventosios upės baseinas). Šalia įsikūręs Vitkuškių kaimas. Veikia kaimo turizmo sodyba.